Levyraati 44 - You Know My Name

Neljäskymmenesneljäs levyraati järjestettiin 6. toukokuuta – 29. toukokuuta 2020. Raadin nimi oli "You Know My Name", ja teeman mukaisesti kilpailukappaleiden sanoituksessa tuli mainita jokin tunnettu henkilö nimeltä. Myös kappaleen nimessä mainittu henkilön nimi sallittiin, vaikkei varsinaisissa kappaleen sanoissa sitä mainittaisikaan. Raadissa järjestettiin pelkkä finaali, ja pisteitä annettiin 15 parhaalle kaavalla 20-17-15-13-11-10-9-8-7-6-5-4-3-2-1.

Raadin järjesti TomBoi, joka voitti 42. levyraadin. Edellisen raadin osallistujista BronZe, Elizabeth, MuumiAnkka, Nokikolari ja Zazpikaleak jäivät pois, ja takaisin tulivat + Viisut +, Desire, ESC93, Eveveve, klaus-12, S-Tyyppi, Serduchka, teemuus, Teemz ja viisujänö. Raadin voitti teemuus, joka järjesti 46. levyraadin. Tulosshow'sta ei kuitenkaan draamaa puuttunut, sillä alun perin voittajaksi julistettiin erheellisesti Timoteus, joka sijoittui lopulta toiseksi. Seuraava raati oli 45. levyraati.